Pappagallo

pienoiskuva|oikea|Pappagallon jäätelökioski Tammisaaressa.
Pappagallo on Arho Foods Oy:n italialaistyyppisten jäätelöiden ja sorbettien tuotemerkki. Tuotteet valmistetaan pitkälti käsityönä perinteisten italialaisten reseptien mukaan. Tuotteet valmistettiin aikoinaan Vantaalla,  mutta nykyään ne tehdään Italiassa. Pappagallo-jäätelöt ovat gelatotyyliin maitojäätelöitä, ja niissä on rasvaa noin 8 prosenttia ja sokeria noin 24. Maidottomissa sorbeteissa rasvaa on alle prosentin ja sokeria noin 29 prosenttia.

Tuotemerkin nimi Pappagallo tarkoittaa italiaksi papukaijaa.

Toiminta
Pappagallon toi Suomeen italialainen Giorgio Gallo. Sittemmin jäätelöiden valmistustoiminta siirtyi Jäätelömestarit-yritykselle, jonka liiketoiminnan Arho Nordic osti vuonna 2012. Maaliskuussa 2015 yritys muutti nimekseen Green Taste Oy, mutta vuonna 2022 Arho Yhtiöt osti sen takaisin ja muutti nimeksi Arho Foods Oy.Green Taste Oy:n osakekanta myyty Arho Yhtiöt Oy:lle – yritys jatkaa toimintaansa nimellä Arho Foods Oy BusinessRakentamo, STT 22.3.2022. Viitattu 29.8.2024.. Vuonna 2023 jäätelöiden valmistus siirtyi Pohjois-Italiaan

Arvioita
Kesällä 2010 Helsingin Sanomat arvioi Espoon Suomenojalla Merituuli-ostoskeskuksessa sijainneen Pappagallo-kioskin antimia. Toimittajan mukaan vadelmasorbetti oli ”kuin vattuja söisi, siinä on siemenetkin mukana”. Suklaajäätelöä hän luonnehti tummaksi ja voimakkaan makuiseksi, lakritsijäätelöä salmiakkimaiseksi. Animalia ry:n vegaaniraati valitsi vuonna 2011 maidottomien jäätelötuotteiden makutestinsä voittajaksi Pappagallon mangosorbetin, jota raati kuvasi raikkaaksi, todella mangoiseksi, täyteläiseksi, mehukkaaksi, aidon mangon makuiseksi, hedelmäiseksi ja sopivan makeaksi. Vuonna 2024 Pappagallon lakritsijäätelö valittiin vuoden jäätelöksi.Vuoden Jäätelö 2024 luotiin jo yli 40 vuotta sitten Arho Foods Oy, STT 23.4.2024.

Lähteet

Aiheesta muualla
 Pappagallo

Luokka:Suomalaiset elintarvikealan tuotemerkit
Luokka:Jäätelöt